I lang tid har Lofotposten ventet på godt nok vær til å filme etappe 2, og tirsdag i forrige uke slo været til.

Da la vår egen Kristian Rothli ut på tur sammen med André Eriksen som kameramann, og sammen dokumenterte de løypa meter for meter med kamera montert i bilen. Kjøreturen er kortet ned til drøyt 13 minutter, så det er bare å holde seg fast i svingene for her går det unna!

SE VIDEOEN: Slik er lofotetappen - meter for meter!

Arctic Race of Norway starter i Bodø torsdag 8. august med etappe 1.

Fredag 9. august flytter sykkelsirkuset over fjorden til Lofoten og etappe 2 går ut fra Svolvær, via Leknes til Gravdal og via Stamsund tilbake til Svolvær.

10. august er det nok en gang start i Svolvær og denne etappen går via Lofast til Stokmarknes.

Legg merke til musikken

Musikken som er brukt i filmen er også et reint lofotprodukt. Det er Tommy Nissinen (18) fra Ramberg i Flakstad, med artistnavnet Yme, som står for den. Nissinen deltar i årets utgave av låtkonkurransen Bandwagon og du kan høre mer av musikken hans her.

LES OGSÅ: Tror Hushovd eller Kristoff vinner Arctic

Trenger frivillige

Mange er i sving med å planlegge hvordan løypene skal fargelegges av folkefest når sykkelfesten starter. Blant annet oppfordres folk til å melde seg til fiskematprodusenten Lofoten for å bidra med å holde torsker i armene langs løypa. På Sandsletta er det også planlagt ablegøyer.

LES MER: Hold en torsk langs løypa!

Arbeidet med å få tak i frivillige som kan bidra er i full gang, og støttespillerne lokker med premier til dem som melder seg og politiet er klare til å gi opplæring til løypevakter og andre funksjonærer.

LES MER: Vil du bidra?